Sant Antioko sala

Sant Antioko sala (, , ) – vulkaninė sala Viduržemio jūroje, prie pat pietvakarinių Sardinijos krantų. Priklauso Italijai, Sulčis Iglesjentės provincijai. Kartu su gretima San Pietro sala sudaro Sulčiso salyną. Plotas – 109 km².Comune di Sant’Antioco – informazioni sul territorio

Sala daugiausia uolinga, iškyla iki 271 m aukščio. Su Sardinija Sant Antioko salą jungia 2 km tiltas-damba.

Sant Antioko saloje 2025 m. gyveno 13,2 tūkst. gyventojų.; 10 451 – Sant Antioko komuna + 2784 Kalazetos komuna. Pagrindinė salos gyvenvietė – rytuose esantis Sant Antiokas. Jis įsikūręs finikiečių ir romėnų miesto Sulkio (Sulcis), kurį viduramžiais sugriovė saracėnai, vietoje. Likęs pūnų ir romėnų nekropolis, finikiečių šventykla, o po parapine bažnyčia yra ankstyvųjų krikščionių katakombos, kuriose, kaip manoma, yra šventojo Antiocho palaikai. Verčiamasi vynuogininkyste, druskos garinimu, žvejyba. Šiaurinėje pakrantėje esanti Kalazetos gyvenvietė pasižymi paplūdimiais, iš jos kursuoja keltas į Karlofortę.

Didžiojoje salos dalyje gyventojai kalba sardų kalba, o šiaurėje, aplink Kalazetą, ligūrų tabarkiečių tarme (atkeltų ligūrų iš Tabarkos salos prie Tuniso palikuonys).

 Šaltiniai 

Kategorija:Italijos salos